Kíktu á stiklu úr myndinni hér fyrir neðan : Myndin segir frá nýbökuðu foreldrunum Mac og Kelly ( Seth Rogen & Rose Byrne ) sem eru nýbúin að koma sér fyrir með barnið sitt í rólegu úthverfi . Allt bendir í smástund til þess að þau séu búin að finna draumahúsið í hinu besta hverfi , en takturinn breytist aldeilis þegar menntaskólabræðralag flytur stuttu síðar í næsta hús . Skötuhjúin gera ráð fyrir því versta en þau eru fljót að vingast við forseta bræðralagsins , Teddy ( Zac Efron ) , sem virkar í fyrstu almennilegur og viðkunnanlegur . Þegar Teddy svíkur loforð um að minnka hávaðann í partístandi sínu þá kallar Mac á lögregluna . Beint í kjölfarið upphefst látlaust stríð á milli litlu fjölskyldunnar og bræðralagsins . Atburðarásin fer hratt stigmagnandi og hlutirnir eru fljótlega komnir í háaloft , ekki síst þegar þessi skjálfti er farinn að hafa áhrif á samband bræðralagsins og menntaskólans . Myndin er bönnuð innan 12 ára . Þegar þetta er skrifað hefur Bad Neighbours verið sýnd á nokkrum forsýningum í Bretlandi og Bandaríkjunum og hafa þeir sem séð hafa sagt hana óhemjufyndna . Um þúsund manns hafa gefið henni 8,3 í einkunn á Imdb.com og þeir gagnrýnendur sem birt hafa dóma sína , t.d. hjá The Guardian , Variety og The Hollywood Reporter , eru sammála um að myndin verði risastór grínsmellur í kvikmyndahúsum heimsins þegar hún verður frumsýnd í byrjun maí .